Regierung Servais

D**'Regierung Servais ** war vum 3. Dezember 1867 bis de 26. Dezember 1874 am Amt. Si gouf véiermol ëmgebilt.

## Zesummesetzung vun der Regierung
### Vum 3. Dezember 1867 bis den 30. September 1869
Nodeems de Victor de Tornaco an de Félix de Blochausen aus der vireger Regierung demissionéiert haten an et an där zum Schluss just dräi Generaladministratioune gouf, kënnt mam Arrêté royal grand-ducal vum 3. Dezember 1867 nees eng véiert derbäi:

# *Affaires étrangères*, dozou gehéiert ë. a. och: *Milice et affaires militaires, Cultes, Fêtes et cérémonies publiques, Chemins de fer, Télégraphes*
# *Affaires communales*, dozou gehéiert ë. a. och: *Administration forestière, Instruction primaire, écoles normales, Voirie vicinale, Mines, Bienfaisance publique*
# *Justice*, dozou gehéiert ë. a. och: *Police générale, service de la gendarmerie, Presse, Service sanitaire, Travaux publics, Machines à vapeur*
# *Finances*, dozou gehéiert ë. a. och: *Contributions directes, accises, cadastre, régie du sel, poids et mesures, Caisse d'épargne, Enregistrement et domaines, Douanes, Assurances, Sciences et arts, Instruction supérieure et moyenne, Postes et messageries.*

D'Regierung ass ënnert dem neie Staatsminister Emmanuel Servais esou opgestallt:

* Emmanuel Servais: Staatsminister, Regierungspresident, Generaldirekter fir Aussebezéiungen
* Édouard Thilges: Generaldirekter fir d'Gemengenaffären
* Henri Vannerus: Generaldirekter fir d'Justiz
* Jean Colnet d'Huart: Generaldirekter fir d'Finanzen

Fichier:Emmanuel Servais by Bernhoeft-101-cropped 001.jpg|Emmanuel Servais
Fichier:Edouard Thilges.jpg|Edouard Thilges
Fichier:KeeBild.jpg|Henri Vannerus
Fichier:Alexandre_de_Colnet_d'Huart.jpg|Jean Colnet d'Huart


### Vum 30. September 1869 bis den 12. Oktober 1869
Wéi de Colnet d'Huart am September 1869 demissionéiert huet, gëtt säi Portefeuille provisoresch vum Servais iwwerholl.
* Emmanuel Servais: Staatsminister, Regierungspresident, Generaldirekter fir Aussebezéiungen, provisoresch och fir d'Finanzen
* Édouard Thilges: Generaldirekter fir d'Gemengenaffären
* Henri Vannerus: Generaldirekter fir d'Justiz

### Vum 12. Oktober 1869 bis de 7. Februar 1870
De Georges Ulveling gëtt als neie Generaldirekter fir d'Finanzen ernannt an et gëtt e puer Upassunge wat d'Ressorten an der Regierung ugeet:

#*Affaires étrangères*, dozou gehéiert ë. a. och: *Milice et affaires militaires, Cultes, Fêtes et cérémonies publiques, Chemins de fer,*  an neierdengs och: *Instruction supérieure et moyenne, Sciences et arts* (virdun an der Finanzdirektioun)
# *Affaires communales*, dozou gehéiert ë. a. och: *Administration forestière, Instruction primaire, écoles normales, Voirie vicinale, Mines, Bienfaisance publique*
# *Justice*, dozou gehéiert ë. a. och: *Police générale, service de la gendarmerie, Presse, Service sanitaire, Travaux publics, Machines à vapeur*
# *Finances*, dozou gehéiert ë. a. och: *Contributions directes, accises, cadastre, régie du sel, poids et mesures, Caisse d'épargne, Enregistrement et domaines, Douanes, Assurances,  Postes et messageries* an neierdengs och: *Télégraphes*

D'Regierungsekipp besteet aus:
* Emmanuel Servais: Staatsminister, Regierungspresident, Generaldirekter fir Aussebezéiungen
* Édouard Thilges: Generaldirekter fir d'Gemengenaffären
* Henri Vannerus: Generaldirekter fir d'Justiz
* Georges Ulveling: Generaldirekter fir d'Finanzen

### Vum 7. Februar 1870 bis de 25. Mee 1873
Den Thilges gëtt säi Mandat als Generaldirekter fir d'Gemengenaffären op a gëtt mam Nicolas Salentiny ersat, deen deselwechte Ressort iwwerhëlt (just den Numm ännert vun *Affaires communales* op *Intérieur*).
* Emmanuel Servais: Staatsminister, Regierungspresident, Generaldirekter fir Aussebezéiungen
* Nicolas Salentiny: Generaldirekter fir den Interieur
* Henri Vannerus: Generaldirekter fir d'Justiz
* Georges Ulveling: Generaldirekter fir d'Finanzen

### Vum 25. Mee 1873 bis de 26. Dezember 1874
Den Ulveling demissionéiert an der Regierung fir President vum Verwaltungsrot vun der Banque nationale ze ginn. Hie gëtt als Generaldirekter fir d'Finanze mam de Roebe ersat:
* Emmanuel Servais: Staatsminister, Regierungspresident, Generaldirekter fir Aussebezéiungen
* Nicolas Salentiny: Generaldirekter fir den Interieur
* Henri Vannerus: Generaldirekter fir d'Justiz
* Victor de Roebe: Generaldirekter fir d'Finanzen
Op Stiefesdag 1874 gëtt d'Regierung opgeléist, well de Staatsminister Servais an de Vannerus demissionéieren.

## Politesch Entwécklung

### Aussepolitik
Den Emmanuel Servais iwwerhëlt d'Regierungsgeschäfter an engem schwéieren Ament. Seng Regierung muss d'Bestëmmunge vum Traité vu London ëmsetzen an d'Käschten droen. Op der éischter Plaz steet d'Schleefe vun der Festung iwwer eng Fläch vun 177,21 Hektar. D'Ofrappaarbechten déi bis 1883 daueren, kaschte knapp 1,8 Millioune Frang. De Verkaf vun Terraine geet net duer fir d'Käschten ze decken an de Staatsbudget gëtt schwéier belaascht.

1870 brécht de Franséisch-Preisesche Krich aus an d'Neutralitéit vum Lëtzebuerger Land ass menacéiert. D'Bevëlkerung ass gréisstendeels pro-franséisch agestallt an den Otto von Bismarck fënnt, datt d'lëtzebuergesch Regierung hir Neutralitéit verletzt hätt. Hien erkläert, datt Däitschland sech – wat déi däitsch militäresch Operatiounen ugeet – net méi un den neutrale Statut vum Groussherzogtum gebonne fillt.

De Servais hëlt dem Bismarck seng Bedroung iwwer eng bevirstoend Besetzung eescht a schéckt e Rapport an deem en all Reprochë widderleet op Berlin an un all Signataire vum Londoner Traité. Doropshi gëtt Däitschland no a fuerdert just – no der Victoire iwwer den Napoleon III. – fir d'Kontroll iwwer déi lëtzebuergesch Eisebunn z'iwwerhuelen. Déi franséisch Compagnie des chemins de fer de l'Est gëtt d'Exploitatioun vum Lëtzebuerger Reseau un d'Däitscht Räich of, ouni datt d'lëtzebueregsch Regierung consultéiert gouf. D'Regierung Servais wiert sech dergéint, awer ouni Erfolleg. Däitschland hëlt den Zollveräin als Drockmëttel, sou datt d'Regierung den 11. Juni 1872 en Eisebunnsofkommes ënnerschreift.

### Innepolitik

### Ekonomie

## Kuckt och
* Lëscht vun de lëtzebuergesche Premierministeren
* Lëscht vun de lëtzebuergesche Regierungsmemberen

## Um Spaweck